જાણકારો કહે છે તે પ્રમાણે જીએસટી લાગુ પડવાથી કેન્દ્રની અને રાજ્યોની બંનેની આવક તરત જ ઘટી જાય તેમ છે. બીજું જીએસટીમાં મહત્તમ દર 28 ટકા નક્કી કરવામાં આવ્યો છે. આપણે જાણીએ છીએ કે કેન્દ્ર અને રાજ્યો અત્યારે આનાથીય વધુ ટકામાં એક્સાઇઝ અને વેટ વસૂલી રહ્યા છે. તેમાં મોટો ઘટાડો થાય તેમ છે. કેન્દ્રની પેટ્રોલિયમ પદાર્થોની આવક ત્રીજા ભાગ જેટલી ઘટી જાય, જ્યારે રાજ્યોને વધારે નુકસાન થાય, કેમ કે તેમની આવક અડધી થઈ જાય તેમ છે. તેના કારણે આગામી ચૂંટણી પછી પણ નવી કેન્દ્ર સરકાર પણ, રાજ્યો સરકારને મનાવી શકશે ખરે તે સવાલ છે. અત્યારે તો વાત ભૂલી જ જવાની છે.